222. bosanska oslobodilačka brigada
222. bosanska oslobodilačka brigada je vojna jedinica koja je tokom rata u Bosni i Hercegovini djelovala u sastavu Drugog korpusa Armije RBiH. Ulazila je u sastav Operativne grupe 2 i 22. divizije. Formirana je 3. decembra 1993. naredbom komandanta Štaba vrhovne komande kao 212. bosanska brigada. U njen sastav ušle su manevarske jedinice 109. brdske (jedna četa), 111. brdske (tri čete) i 117. brdske brigade (tri čete). Kasnije će dobiti naziv 222. bosanska oslobodilačka brigada. Djelovala je u više zona odgovornosti. Najznačajnije rezultate postigla je na ozrensko-trebavskom i sarajevskom ratištu. Kroz brigadu je prošlo preko 2.000 boraca. Poginulo je 87, a ranjeno preko 500 boraca. Zlatnim ljiljanom, najvišim ratnim priznanjem, odlikovano je 13 pripadnika brigade.